Lars Christian Lilleholt (V), 2011-05-13:
Jeg skal gøre mit bedste.
Redegørelsen beskriver hovedprincipperne i Energistrategi 2050, de centrale emner i regeringens udspil til energiforhandlingerne og den forventede effekt heraf, såvel som konkrete energipolitiske tiltag i det forgangne år.
Regeringens klimapolitiske redegørelse 2011 giver et samlet overblik over regeringens klimapolitik det forgangne år inden for opfyldelse af klimareduktionsmål, grøn vækst og udvikling, klimatilpasning, EU-samarbejde og internationale klimaforhandlinger samt beskriver de strategiske sigtelinjer for regeringens klimapolitik.
Folketinget konstaterer med tilfredshed, at regeringen i forlængelse af Energistrategi 2050 og de to redegørelser har påbegyndt drøftelserne med Folketingets partier om en ny energiaftale, herunder hvordan klima- og energipolitikken fremover kan sikre kursen mod fossil uafhængighed og fortsat sikre energiforsyningen, opfyldelsen af Danmarks internationale forpligtelser samt udviklingsmulighederne for dansk industri.«
Tak for det.
Den danske regering har som den første i verden fremlagt en konkret plan for, hvordan vi bliver fri af fossile brændsler i 2050.
Der bliver ikke sendt store, unødige regninger, hverken til forbrugerne eller til vores erhvervsliv, og det er også meget vigtigt, at vi sikrer, at dansk erhvervslivs konkurrenceevne opretholdes.
Regeringens udspil bygger i vid udstrækning på de anbefalinger, der kom med Klimakommissionens rapport i efteråret.
Målet er som sagt, at Danmark skal være uafhængigt af fossile brændsler i 2050.
Begge områder er helt centrale for Venstre.
Med regeringens udspil yder Danmark sit nødvendige bidrag til at opfylde det fælles mål om at reducere udledningerne af drivhusgasser med 80-95 pct. i 2050 og dermed også til at begrænse den globale opvarmning til maksimalt 2 grader.
Målsætningen om fossil uafhængighed vil også bidrage til at sikre forsyningssikkerheden, for vi bliver mindre afhængige af at importere energi fra politisk ustabile områder.
Og de seneste måneder med uro i Egypten, Libyen og andre lande i Mellemøsten viser med al tydelighed, at det ikke er rart at være afhængig af energiforsyninger herfra, ligesom vi jo også har set stærkt stigende energipriser.
Regeringen har fremlagt en meget ambitiøs strategi, som vil medføre, at Danmark i 2020 er oppe på, at 33 pct. af energiforbruget er baseret på vedvarende energi.
Initiativerne er mange og ganske fornuftige.
Der er forslag om udbud af 600 MW havmøller på Kriegers Flak, udbud af 400 MW tæt på kysterne og initiativer til en fortsat udbygning på land.
Der er forslag om skift fra kul til biomasse på de centrale værker og skift fra naturgas til biomasse på de mindre, decentrale kraft-varme-værker.
Der er også bedre rammer for produktion af biogas og mulighed for, at biogassen kan komme ned på det overordnede naturgasnet.
Der er krav om iblanding af biobrændstoffer – 10 pct. i 2020, og der er en øget indsats omkring energibesparelser, således at forbruget af energi skal være reduceret med 6 pct. i 2020.
Det er alt sammen forslag, der vil bringe Danmark fremad og sikre, at Danmark fortsat vil være i den grønne førertrøje.
Skal vi fastholde den placering, er det nødvendigt, at der også fortsat bruges rigtig mange penge på energiforskning, både i offentligt og i privat regi.
Også på det område står vi rigtig stærkt.
EUDP har i perioden fra 2008 til 2010 bevilget 900 mio. kr. til 186 forskellige projekter.
Green Labs skal over de kommende år give 200 mio. kr. til etablering af storskalaforsøg.
Og i Transportministeriet er der afsat 200 mio. kr. til energieffektive transportløsninger.
Aldrig er der brugt flere penge på energi- og klimaforskning i Danmark.
Over 1 mia. kr. blev der brugt sidste år på energiforskning fra det offentlige i Danmark.
En massiv indsats på det område er også den bedste måde, vi kan understøtte de virksomheder, der producerer energiudstyr, på.
For hele verden er jo i gang med den omstilling, som Danmark er gået foran i forbindelse med.
Dermed er vi jo et udstillingsvindue for resten af verden, men det kræver, at vi fortsat investerer i både demonstration af og forskning og udvikling på området.
Vi er i øjeblikket i gang med de indledende forhandlinger vedrørende en kommende klima- og energistrategi frem mod år 2050.
Vi håber i Venstre, at det bliver muligt at indgå en bred klima- og energipolitisk aftale.
Det har vi god tradition for i Danmark.
Det sikrer, at aktørerne mange år frem i tiden kender rammerne.